open-index/open-wikipedia-markdown huggingface dataset:
Runeberginviikko

**Runeberginviikko** on kulttuuriviikko, joka järjestetään Pietarsaaressa vuosittain Runeberginpäivän, helmikuun 5. päivän tienoilla. Runeberginviikko on kirjallisuuspainotteinen kulttuuriviikko, jonka aikana järjestetään muun muassa kirjailijavierailuita, teatteria, ja musiikkiesityksiä. Runeberginviikko järjestettiin ensimmäistä kertaa vuonna 1990.

## Lähteet
* Håkan Andersson, Guy Björklund, Sixten Ekstrand, Kai Hoffman: *Pietarsaaren historia osa V*. Pietarsaaren kaupunki, 2015
### Viitteet
Love Records 1966–1979

**Love Records 1966–1979** on Miska Rantasen kirjoittama, vuonna 2005 julkaistu kirja suomalaisesta levy-yhtiöstä Love Recordsista.  

Rantanen on kirjoittanut levy-yhtiön vaiheet asianomaisten haastatteluiden ja muun aineiston perusteella. Yrityksen historian lisäksi Rantanen on kirjoittanut luonnehdinnat Love Recordsin artisteista. 

Teoksen lopussa on listaus Love Recordsin tuotannosta, diskografiassa on levytysten perustietojen lisäksi lisätietoja esimerkiksi levyjen etiketeistä. Teoksessa on valokuvia Love Recordsin arjesta ja juhlista sekä levykansista, jotka kuvaavat samalla suomalaisen äänitteiden visuaalista kehitystä.

Vuoden 2005 loppuunmyydystä painoksesta tehtiin uusi tarkastettu laitos vuonna 2014. Teosta ei muutettu radikaalisti. Biografiaosuutta ajantasaistettiin ja tekstiä muokattiin esimerkiksi sen mukaan, ketkä ovat kuolleet ensipainoksen julkaisemisen jälkeen. Diskografiaosaan on tehty pieniä korjauksia ja parin singlen kansikuvat lisättiin.

## Lähteet
Korpilampi (lampi Espoossa)

**Korpilampi** on Uudellamaalla Espoossa Lahnuksen kaupunginosassa Korpilammella sijaitseva järvi. Lampi on tekolampi, joka kaivettiin hotellia varten vuonna 1975.

## Maantietoa
Korpilampi on 300 metriä pitkä, 100 metriä leveä, ja sen pinta-ala on 1,5 hehtaaria. Se sijaitsee Lahnuksen itäpuolella ja Kurkijärven pohjoispuolella Tornimäen alla. Ympäristön mäet kohoavat 15–25 metrin korkeuteen vedenpinnasta. Se on erään tiedon mukaan 12 metriä syvä. Lammella on kartan mukaan yksi saari ja sen rantaviivan pituus on lammen pienestä koosta huolimatta 1,1 kilometriä. Etelärannassa toimii Korpilammen hotelli ja lammen luoteispuolella on kaksi mökkikylää . Läheinen laskettelurinne on lopettanut toimintansa, mutta tilalla oleva Serenan vesipuisto toimii yhä .

## Vesistösuhteet
Järvi sijaitsee Vantaanjoen vesistössä (vesistöaluetunnus 21)  Lepsämänjoen valuma-alueella (21.04), jonka Lepsämänjoen alaosan alueeseen (21.041) järvi kuuluu. Korpilammella ei ole kartassa näkyviä tulo- tai laskuojia, mutta se kuuluu korkeuskäyristä päätelleen Myllyjärven kanssa samaan Valkojan valuma-alueeseen. Järven vedenpinnan korkeus on 70,7 metriä mpy. (N2000, ennen se oli 70,2 m (N60)).

## Huomautukset

## Lähteet
Hilti

**Hilti** on liechtensteinilainen rakentamiseen liittyvien pienkoneiden, tuotteiden ja ohjelmistojen valmistaja. Erityisesti yhtiö on tunnettu sähkökäyttöisistä iskuporakoneistaan. Yritys työllistää noin 32&nbsp;000 ihmistä. Yhtiön liikevaihto on reilu kuusi miljardia Sveitsin frangia. Yrityksen pääkonttori on Schaanissa ja se toimii noin 120 maassa. Kaikki yrityksen osakkeet omistaa Martin Hilti Family Trust. Yrityskulttuuri perustuu neljälle arvolle: oikeudenmukaisuus, tiimityö, rohkeus ja sitoutuminen. 

## Historiaa
Hiltin (Maschinenbau Hilti oHG) perustivat Hiltin veljekset Martin ja Eugen vuonna 1941. Vuoteen 1945 yritys toimitti lähes yksinomaan sotatarvikkeita Saksaan. Toisen maailmansodan jälkeen Hilti erikoistui kiinnitystekniikoihin ja laajeni maailmanlaajuiseksi yritykseksi.

### Martin Hilti
Martin Hilti (1915–1997) oli opiskeluajoilta, 1930-luvun alkupuolelta alkaen mukana kansallissosialistisessa politiikassa. Hän toimi Liechtensteinissa poliittisen järjestön (Volksdeutschen Bewegung in Liechtenstein) aluejohtajana ja muun muassa suoritti Waffen-SS-koulutuksen Saksassa. Hän ei kuitenkaan osallistunut varsinaisiin sotatoimiin. Lokakuussa 1945 sveitsiläinen sotilastuomioistuin tuomitsi Hiltin seitsemäksi vuodeksi vankeuteen vakoilusta natsi-Saksan hyväksi. Tuomio muutettiin myöhemmin maahantulokielloksi. Martin Hilti oli aktiivisesti mukana Hilti-yhtiön kehittämisessä ja Liechtensteinin liike-elämässä.

### Eugen Hilti
Eugen Hilti (1911–1964) aloitti työuransa perustamalla vuonna 1933 autokorjaamon Schaaniin. Hän oli mukana Hiltin toiminnassa kuolemaansa asti.

## Hilti Suomessa
Hiltillä on Suomessa myyntiyhtiö Hilti (Suomi) Oy. Yritys on aloittanut toimintansa vuonna 1953. Vuonna 2021 sen liikevaihto oli 67,8 miljoonaa euroa, ja yhtiön palveluksessa oli 235 henkilöä.

## Kuvia

Hilti TE.jpg|Kirkkaanpunainen on Hiltin koneiden tunnusväri.
Klagenfurt Hoertendorf Aich an der Strasse Schuelerweg 50 HILTI Niederlassung 15052009 61.jpg|Myös toimistorakennukset ovat usein punaisia.


## Lähteet

## Aiheesta muualla

*
Suomen muistomerkit

**Suomen muistomerkit** on kustannusyhtiö Väriteos Henna Oy:n vuosina 1994–2002 julkaisema 13-osainen, värivalokuvin kuvitettu, alueellisesti jaoteltu teossarja Suomen julkisista muistomerkeistä. 

## Kirjasarjan osien tiedot
:*  
:*  
:*  
:* 
:* Suomen muistomerkit. Osa V: Lappi. 1996 , 
:* Suomen muistomerkit. Osa VI: Häme. 1996 , 
:* 
:* 
:* 
:* 
:* 
:*  ja 
:*
Simona Aebersold

**Simona Aebersold** (s. 13. huhtikuuta 1998 Brügg, Bernin kantoni) on sveitsiläinen suunnistaja ja maailmanmestari. Seuratasolla hän on Suomessa edustanut Tampereen Pyrintöä. 

Aebersold oli vuoden 2018 suunnistuksen EM-kilpailuissa keskimatkalla kolmas. Hän saavutti suunnistuksen MM-kilpailuissa 2019 hopeaa keskimatkalla ja viestissä sekä pronssia pitkällä matkalla. Doksyn MM-kilpailuissa 2021 Aebersold saavutti viestissä hopeaa sekä sprinttiviestissä, keskimatkalla ja pitkällä matkalla pronssia.   

Vuoden 2021 EM-kilpailuissa Aebersold oli voittaneessa sprinttiviestijoukkueessa. Lisäksi hän oli pudotussprintissä toinen ja sprintissä kolmas.

Vuoden 2022 maailmanmestaruuskilpailuissa Aebersold tuli sprintissä toiseksi. Flims Flaaxin MM-kilpailuissa 2023 hän voitti pitkällä matkalla ensimmäisen maailmanmestaruutensa. Hän saavutti myös hopeaa Sveitsin viestijoukkueessa.

Vuoden 2023 EM-kilpailuissa Aebersold oli mukana Sveitsin toiseksi tulleessa sprinttiviestijoukkueessa ja oli sprintissä kolmas.

Edinburghin MM-kilpailuissa 2024 Aebersold saavutti sprintiviestin maailmanmestaruuden sprintissä hopeaa. ja pudotussprintissä pronssia. Saman vuoden EM-kilpailuissa Unkarissa Aebersold oli pitkällä matkalla toinen, voitti keskimatkan ja oli mukana Sveitsin voittaneessa viestijoukkueessa.

Kuopion MM-kilpailuissa 2025 hän voitti pitkän matkan maailmanmestaruuden ja saavutti pronssia Sveitsin viestijoukkueessa. Saman vuoden EM-kilpailuissa hän oli pudotussprinttikilpailussa kolmas ja lisäksi mukana Sveitsin toiseksi tulleessa sprinttiviestijoukkueessa.

Aebersoldilla on nuorten maailmanmestaruuskilpailuista yhdeksän kultaa ja kaksi hopeaa. Hän oli mukana Tampereen Pyrinnön joukkueessa, joka voitti Tiomilan naisten viestin vuonna 2019. IFK Göteborgissa Aebersold on ollut Tiomilan voittajajoukkueessa 2023 ja 2025 sekä Venlojen viestin voittajajoukkueessa 2023 ja 2025.

Aebersoldin isä Christian Aebersold voitti MM-kisoissa kolme viestikultaa 1990-luvulla. Myös hän on edustanut Pyrintöä.

## Lähteet
Ness Ziona

**Ness Ziona** (hepr. נֵס צִיּוֹנָה‎, *Nes Tziyona*) on kaupunki Israelin Keski-Israelin hallintoalueella. Kaupunki on perustettu vuonna 1883, ja sen asukasluku oli vuoden 2019 lopussa 50 351.

## Maantiede

Ness Ziona sijaitsee Israelin keskiosissa Rishon LeZionin ja Rehovotin kaupunkien välissä.

## Historia

Ennen nykyisen juutalaisen kaupungin perustamista Ness Zionan paikalla sijaitsi arabien asuttama kylä nimeltä *Wadi Hanin*. Vuonna 1883 joukko juutalaisia siirtolaisia muutti kylän maille Venäjältä tulleen Reuben Lehrerin aloitteesta. Siirtolaisten perustama mošav sai nykyisen nimensä 1890-luvulla.

Ness Ziona kasvoi 1900-luvun alussa. Paikalliset sitruspuutarhat vaativat työvoimaa, jota saatiin uusien juutalaisten siirtolaisten muodossa. Paikalle muutti samalla saralla työllistyneitä arabeja. Ness Zionasta tulikin yksi harvoista juutalaisten ja arabien seka-asuttamista paikkakunnista. Heidän asuinalueitaan erotti kuitenkin Ness Zionan pääkatu.

Ness Zionan arabit pakenivat kodeistaan Israelin itsenäisyyssodan aikana vuonna 1948. Kaupunki kasvoi sodan jälkeen ensin nopeasti, mutta sittemmin sen kasvu on tasaantunut. Kaupungin aseman Ness Ziona sai vuonna 1992.

## Talous
Huomattava osa kaupunkiin kuuluvasta maasta on maatalouskäytössä. Alueella kasvatetaan edelleen sitrushedelmiä, minkä lisäksi Ness Ziona on yksi Israelin hunajantuotannon keskuksista. Maatalouden ohella kaupungissa on esimerkiksi elektroniikka-, elintarvike- ja metalliteollisuutta. Kaupungissa sijaitsee myös biologisen tutkimuksen instituutti (IIBR).

## Väestö
Ness Zionan asukasluku oli vuoden 2019 lopussa 50 351. Vastaava lukema oli 9&nbsp;500 vuonna 1953, 11&nbsp;900 vuonna 1968 ja 25&nbsp;800 vuonna 2002.

## Lähteet

## Aiheesta muualla
Jack McDevitt

**Jack McDevitt** (s. 14. huhtikuuta 1935 Philadelphia, Yhdysvallat) on yhdysvaltalainen tieteiskirjailija.

McDevitt tunnetaan muun muassa *Alex Benedict-* ja *Priscilla Hutchins* -sarjoistaan. Hänen ensimmäinen romaaninsa, *The Hercules Test* (1986), voitti parhaan ensiromaanin Locus-palkinnon ja oli ehdolla Philip K. Dick -palkinnon saajaksi. McDevittin romaaneista *Seeker* (2005) sai parhaan romaanin Nebula-palkinnon ja *Omega* (2003) palkittiin John W. Campbellin muistopalkinnolla. Hänen muut teoksena ovat olleet ehdolla muun muassa Hugo-palkinnon ja peräti 16 kertaa Nebula-palkinnon saajaksi.

McDevitt opiskeli kandidaatiksi La Sallen yliopistossa ja liittyi valmistumisensa jälkeen Yhdysvaltain laivastoon, jossa hän palveli vuosina 1958–1962. Tämän jälkeen hän työskenteli opettajana ja opiskeli maisteriksi Wesleyan yliopistossa, josta hän valmistui 1971. Vuodesta 1975 lähtien hän työskenteli tullissa aina eläkkeelle jäämiseensä asti. McDevitt meni naimisiin Maureen McAdamsin kanssa 1967 ja heillä on kolme lasta.

## Lähteet
Mizerna cicha

**Mizerna, cicha** on Puolassa suosittu perinteinen joululaulu, jonka sanat on kirjoittanut Teofil Lenartowicz vuonna 1849. Alkuperäinen sävellyksen on tehnyt Jakub Wrzeciono 1800-luvulla, mutta nykyään tunnetuin versio on Jan Gallin säveltämä, noin vuodelta
1900.

## Sanat
Laulussa on alun perin ollut 11
säkeistöä,
joista nykyään lauletaan yleensä vain neljä tai
viisi, jotka on lueteltu alla.

## Lähteet

## Aiheesta muualla
* [IMSLP sheet music for Mizerna cicha](https://imslp.org/wiki/Mizerna%2C_cicha_(Kowalewski%2C_Jakub))
* Edyta Gorniak: Mizerna cicha / Official Music Video
* Hanna Banaszak – Wigilia z Hanną Banaszak
Alo Põldmäe

**Alo Põldmäe** (s. 22. toukokuuta 1945 Tartto) on virolainen säveltäjä ja musiikkitieteilijä. Hänen tuotannossaan keskeisessä asemassa on kamarimusiikki, jota hän on säveltänyt erityisesti puhallinsoittimille. Hänen sävellystensä joukossa on myös näyttämö- ja orkesteriteoksia sekä lapsille sävellettyä musiikkia. Hän on usein hyödyntänyt ajalleen epätyypillisiä soitinvalintoja; hän esimerkiksi kuului ensimmäisiin kitaralle säveltäneisiin virolaisiin. Hän myös sävelsi maansa ensimmäiset konsertot oboelle ja lyömäsoittimille. Hänen varhaiset teoksensa ovat saaneet vaikutteensa avantgardesta, mutta myöhemmässä tuotannossa kompleksisuus on vähentynyt. Merkittävässä asemassa Põldmäen tuotannossa ovat olleet luontoaiheet ja virolaisuus. Jälkimmäistä teemaa säveltäjä on tuonut esiin maan kansanmusiikkisävelmien, historian ja runouden muodossa.

Põldmäe opiskeli kotikaupungissaan oboensoittoa Jaan Hargelin johdolla ja pääsi sitten Tallinnan valtionkonservatorioon, josta valmistui vuonna 1970 oltuaan Heino Ellerin sävellysluokalla. Hänestä tuli Viron säveltäjäliiton jäsen vuonna 1971 ja hän toimi sen pääsihteerinä sekä varapuheenjohtajana vuosina 1993–2009. Põldmäe perusti vuonna 2009 Viron kansallisen pianomuseon (). Hän on laatinut artikkeleita, koonnut laulukirjoja, katalogeja ja albumeita sekä opettanut lukuisia säveltäjiä, joihin ovat kuuluneet Tõnu Kõrvits, Helena Tulve, Mari Vihmand, Kristjan Kõrver, Ülo Krigul, Aare Kruusimäe ja Liis Jürgens. Hän on työskennellyt radiossa, Tallinnfilm-studiossa, orkesterin oboistina, kuorolaulajana ja vuosina 1993–2009 Viron teatteri- ja musiikkimuseon musiikkiosaston johtajana. 

Useat Põldmäen teokset ovat yhteistyössä esiintyjien, kuten Heiki Mätlikin, Mati Kärmasin, Jaan Õunin, Lemmo Erendyn, Kalle Randalun, Boris Björn Baggerin, Heli Läätsin, Villu Valdmaan, Tiiu Levaldin ja Tallinnan pianoduon kanssa luotuja. Baletissa säveltäjä on tehnyt yhteistyötä Ülo Vilimaan sekä kamarioopperoiden parissa Arne Mikkin, Toomas Hussarin ja Hardi Volmerin kanssa. Põldmäen teoksista on järjestetty merkittäviä ulkomaisia esityksiä Suomessa, Tanskassa ja Saksassa.

Põldmäe sai Heino Eller -musiikkipalkinnon (2007). Hänestä tuli Viron musiikkitieteellisen seuran jäsen vuonna 1998.

## Lähteet
Wilhelm Batz

**Wilhelm "Willi" Batz** (21. toukokuuta 1916 Bamberg – 11. syyskuuta 1988) oli saksalainen lentäjä. Bambergissa 1916 syntynyt Batz liittyi Luftwaffeen vuonna 1935. Jagdgeschwader 52:ssa taistellut Batz lensi Messerschmitt Me 109 Bf-taistelukonetta ja keräsi 223 ilmavoittoa. Sodan jälkeen everstiluutnantin arvoinen Batz oli 1960-luvulla Nord Noratlas-kuljetuskonein varustetun Lufttransportgeschwader 63:n komentajana uudelleen perustetuissa Saksan ilmavoimissa.

## Lähteet
UNIX System III

**Unix System III** on AT&T:n Bell Labsissa kehitetyn Unix-käyttöjärjestelmän ensimmäinen kaupallisesti julkaistu versio. System III:n julkaisi AT&T:n Computer Systems -osasto. 32/V-julkaisun jälkeen AT&T:llä Unixin julkaisut siirtyivät eri osastolle, jonka ensimmäinen julkaisu oli System III.

System III ja sitä seuraava System V olivat perustana useiden muiden "valmistajien" kaupallisille Unixeille.
System III perustui versio 7:lle (*7th Editition*, System I ja System II eivät koskaan olleet olemassa). System IV ei nähnyt päivänvaloa AT&T:n ulkopuolella.

Uutuuksina julkaisussa olivat muun muassa nimetyt putket.

Monet System III:een perustuneet Unix-johdannaiset päivittivät System V:een sen julkaisun jälkeen kuten HP-UX, IRIX ja Xenix.

## Lähteet

## Aiheesta muualla
* Historiaa: aikajana 
* Dokumentaatiota Bitsavers.org-sivustolla
Kasper Fosser

**Kasper Fosser** (s. 1999) on norjalainen suunnistaja. 

Sarpsborgin MM-kilpailuissa 2019 Fosser sai hopeaa pitkällä matkalla. Doksyn MM-kilpailuissa 2021 Fosser saavutti pitkän matkan maailmanmestaruuden  sekä hopeaa sprintissä, sprinttiviestissä. ja viestissä. Tanskan maailmanmestaruuskilpailuissa 2022 Fosser voitti sprintin ja oli Norjan kolmanneksi tulleessa sprinttiviestijoukkueessa. Flims Laaxin MM-kilpailuissa 2023 Fosser saavutti pitkän matkan MM-kultaa. Edinburghin MM-kilpailuissa Fosser saavutti sprinttiviestissä pronssia. Kuopion MM-kilpailuissa 2025 hän saavutti hopeaa keskimatkalla., voitti pitkän matkan maailmanmestaruuden. ja voitti viestin maailmanmestaruuden.

EM-kilpailuissa 2021 Fosser oli mukana Norjan kolmanneksi sijoittuneessa sprinttiviestijoukkueessa ja oli kolmas myös sekä sprintissä että pudotussprintissä. EM-kilpailuissa 2022 Fosser oli Norjan voittaneessa viestijoukkueessa. Vuoden 2023 EM-kilpailuissa Fosser oli sprintissä toinen. Vuoden 2025 EM-kilpailuissa Fosser oli mukana voittaneessa sprinttiviestijoukkueessa. Henkilökohtaisessa sprintissä hän oli toinen. 

Nuorten MM-kilpailuista Fosserilla on kuusi kultaa ja yksi pronssi.

Seuratasolla Fosser edustaa IFK Göteborg Orienteringia. Hän oli voittamassa Tiomila-viestiä vuonna 2019.

Kasper Fosserin äidinisä Per Fosser voitti suunnistuksen maailmanmestaruuden viestissä vuonna 1970.

## Lähteet
Rauman pitsi

**Rauman pitsi** tai **raumanpitsi** on Raumalla perinteisesti nyplättävä pitsityyppi. Pitsinnypläyksen historia ulottuu Raumalla useiden vuosisatojen taakse. Pitsin nyplääminen on ollut merkittävä ansiomahdollisuus varattomille naisille, mutta myös miehille.

## Lähteet

## Aiheesta muualla
* 
* Pakinaa Rauman pitseistä, Helsingin Sanomat, 06.01.1935, nro 5, s. 25, Kansalliskirjaston digitaaliset aineistot
* Pitsiläiset elokuvatähtinä, Suomen Kuvalehti, 11.06.1938, nro 23, s. 8, Kansalliskirjaston digitaaliset aineistot
Urvashi Rautela

**Urvashi Rautela** (; s. 25. helmikuuta 1994 Haridwar, Uttarakhand, Intia) on intialainen näyttelijä ja malli, joka työskentelee pääasiassa hindinkielisissä elokuvissa. Rautela on voittanut useita kauneuskilpailuja, joista viimeisimpänä hän voitti Miss Diva -kilpailun vuonna 2015 ja edusti maataan saman vuoden Miss Universum -kilpailussa.

## Filmografia

## Musiikkivideot

## Lähteet

## Aiheesta muualla

* 
*
Elizabeth Connell

**Elizabeth Connell** (22. lokakuuta 1946 Port Elizabeth, Etelä-Afrikka – 18. helmikuuta 2012 Lontoo, Englanti) oli eteläafrikkalaissyntyinen oopperalaulaja, jonka ääniala oli alun perin mezzosopraano, mutta vuodesta 1983 sopraano. Hänen ensiesiintymisensä tapahtui Irlanninssa Wexfordin festivaalilla 1972.

Sittemmin Connell oli kiinnitettynä English National Operaan vuodesta 1975. Hänellä oli kiinteä yhteys Opera Australiaan siitä lähtien kun hän lauloi Sydneyn oopperatalossa Prokofjevin *[[Sota ja rauha (ooppera)|Sodassa ja rauhassa]]* 1973.

Connellin nimelle on omistettu lupaaville sopraanoille suunnattu laulukilpailu Elizabeth Connell Prize.

## Lähteet
Basava

**Basava** (tunnetaan myös nimillä **Basavanna** ja **Basaveshwara**) oli 1100-luvulla elänyt intialainen runoilija ja filosofi sekä hindulaisuuden uudistaja.

Basavaa pidetään veerashaivistisen lingayat-yhteisön perustajana, mutta joidenkin lähteiden perusteella hän herätti henkiin itseään vanhemman uskonnollisen tradition. Hänen elämäänsä on kuvattu 1300-luvulla kirjoitetussa Basava-purana-teoksessa. Hän arvosteli erityisesti kastilaitosta, temppeleissä suoritettua kuvien palvontaa ja rituaaleja vaikka olikin itse kastiltaan bramiini. 

Basava pyrki tekemään eri sukupuolista ja kasteista keskenään tasa-arvoisia, minkä seurauksena lingayat-yhteisö syntyi. Yhteisön ajama kastittomuus herätti vastarintaa, jonka seurauksena Basava karkotettiin maanpakoon.

Basavan luomasta lingayatismista kehittyi aikaa myöten vaikutusvaltainen uskonnollinen ryhmä ja kasti, jonka merkitys on huomattava varsinkin Karnatakan osavaltiossa. Nykyään lingayatit ovat suurin Karnatakan kastiryhmistä.

Lontoossa sijaitsee Basavalle omistettu patsas, jonka Intian pääministeri Narendra Modi paljasti vuonna 2015. 

## Lähteet

## Aiheesta muualla
Hugo Enock

**Hugo Enock** (s. 24. marraskuuta 1997 Medellín, Kolumbia) on ruotsalais-kolumbialainen jääkiekkoilija, joka pelaa Ruotsin kolmanneksi korkeimmalla sarjatasolla Hockeyettan-joukkue Hudiksvalls HC:ssä. Hän pelaa joukkueessa hyökkääjänä, mutta Enock on pelannut urallaan myös puolustajana.

## Ura
### Seuraura
Enock syntyi Kolumbiassa, josta hänet adoptoitiin neljän kuukauden ikäisenä ruotsalaiseen perheeseen. Enockin kasvattajaseura on Bofors IK. Hän siirtyi juniorina sittemmin Färjestad BK:hon, jossa Enock voitti kauden 2012–2013 päätteeksi U16 SM:n mestaruuden. Kaudella 2015–2016 hän debytoi seuran miesten SHL-joukkueessa, jossa Enock sai tililleen yhden runkosarja- ja kaksi playoff-ottelua ilman tehopisteitä. Hän teki SHL-debyyttinsä runkosarjan päätöskierroksella 8. maaliskuuta 2016 vieraissa Djurgårdens IF:ää vastaan. Enock sai ottelussa jääaikaa 13.58 minuuttia.

Varsinaisella SHL:n tulokaskaudellaan 2016–2017 Enock teki Färjestadissa 33 runkosarjaottelussa tehot 1+1=2 sekä pelasi myös kuusi European Trophy -ottelua ilman tehopisteitä. Hän teki SHL-uransa avausmaalin 18. helmikuuta 2017 vieraissa Rögle BK:ta vastaan. Enock pelasi kauden aikana miesten pelejä myös kolmen ottelun verran lainalla Ruotsin kolmanneksi korkeimmalla sarjatasolla Hockeyettanin Forshaga IF:ssä. Hän pelasi ison osan kaudestaan myös Färjestadin J20-junioreissa. Enockin kausi jäi kuitenkin hyvin rikkonaiseksi ja se päättyi vain viikkoa ennen J20 SuperElitin pudotuspelejä polvivamman vuoksi.

Kaudeksi 2017–2018 Enock siirtyi kaksivuotisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Timrå IK:hon. Hän pelasi kauden aikana myös kaksi ottelua lainalla Färjestadin SHL-joukkueessa marraskuussa 2017. Enockin rooli Timråssa jäi kuitenkin lopulta varsin pieneksi, eikä hän mahtunut joukkueen kokoonpanoon SHL:n nousukarsintapeleissä. Timrån kausi päättyi sarjanousuun, mutta Enockin sopimus kuitenkin purettiin. Hän on sittemmin kertonut kärsineensä kauden aikana mielenterveysongelmista.

Heinäkuussa 2018 Enock teki vuoden mittaisen sopimuksen ECHL-joukkue Brampton Beastin kanssa. Hän vietti joukkueen vahvuudessa lopulta vain kymmenen päivää, kunnes Enockin sopimus purettiin henkilökohtaisista syistä jo ennen ensimmäistäkään sarjaottelua syyskuun lopulla. Lokakuussa hän siirtyi Ruotsin neljänneksi korkeimmalle sarjatasolle HockeyTvåan-joukkue Filipstads IF:ään. Enock pelasi siellä viisi ottelua, kunnes hän siirtyi lokakuun lopulla alustavasti 6. marraskuuta 2018 asti kestävällä try-out -sopimuksella Allsvenskan-joukkue Leksands IF:ään. Marraskuun lopulla Enock sai joukkueeseen loppukauden 2018–2019 kattavan jatkosopimuksen. Leksandin kausi päättyi sarjanousuun SHL:ään.

Kaudeksi 2019–2020 Enock siirtyi vuoden mittaisella sopimuksella Ruotsin kolmanneksi korkeimmalle sarjatasolle Hockeyettan-joukkue Hudiksvalls HC:hen.

### Maajoukkueura
Enock on edustanut Ruotsia kolmessa nuorten maaottelussa.

## Tilastot

## Lähteet
*
*
*

### Viitteet
Michael Bishop

**Michael Bishop** (12. marraskuuta 1945 Lincoln, Nebraska, Yhdysvallat – 13. marraskuuta 2023) oli yhdysvaltalainen tieteis- ja fantasiakirjailija. Hän teoksiaan palkittiin muun muassa Nebula- ja Locus-palkinnoilla.

## Elämä

Bishop syntyi Lincolnissa Nebraskassa 1945. Hänen isänsä työskenteli Yhdysvaltain ilmavoimissa, minkä vuoksi Bishopin perhe muutti usein hänen lapsuudessaan ja vietti myöhemmin vanhempiensa eron jälkeen kesiä isänsä kanssa eri puolilla maailmaa. Bishop opiskeli englantia Georgian yliopistosta, josta hän valmistui kandidaatiksi 1967 ja maisteriksi 1968. Hän työskenteli opettajana Coloradossa neljä vuotta kunnes palasi Georgian yliopiston englannin laitokselle ohjaajaksi 1972. Muutamaa vuotta myöhemmin hän jätti työnsä keskittyäkseen täyspäiväisesti kirjoittamiseen.

Bishop oli naimisissa. Hän sai vaimonsa Jerin kanssa kaksi lasta – tyttären Stephanien ja pojan Jamien. Jamie työskenteli saksan opettajana Virgia Techissä ja hän oli yksi Virginia Techin verilöylyssä kuolleista. Lapsensa kuoleman jälkeen Bishop taisteli vaimonsa kanssa aserajoitusten lisäämisen puolesta.

Bishop siirrettiin kesäkuussa 2023 saattohoitokotiin, ja hän kuoli marraskuussa.

## Teokset

Bishopin ensimmäinen novelli, *Piñon Fall*, julkaistiin 1970. Sen jälkeen Bishop kirjoittanut lukuisia romaaneja ja lyhyempiä tarinoita, joita on julkaistu useissa merkittävissä lehdissä, esimerkiksi *[[Asimov's Science Fiction]]*-, *[[Galaxy Science Fiction]]*- ja *[[Best American Short Stories]]* -lehdissä, ja kokoelmateoksissa. Bishop on kirjoittanut pääasiassa tieteis- ja fantasiakirjallisuutta, joihin punoutuu usein satiiria, komediaa ja politiikkaa.

Bishopin yksi tunnetuimmista romaaneista, *No Enemy But Time* (1982), on palkittu Nebula-palkinnolla ja *Brittle Innings* (1994) sai Locus-palkinnon. Lisäksi hänen romaanejaan on ollut ehdolla muun muassa Hugo-, Campbell-, World Fantasy- ja Arthur C. Clarke -palkinnon saajaksi. Hänen lyhyemmistä teoksistaan *The Quickening* sai parhaan pitkän novellin Nebula-palkinnon 1981 ja *The Pile* palkittiin parhaana novellina Shirley Jackson -palkinnolla 2008. Lisäksi Bishop on saanut tarinoistaan kolme muuta Locus-palkintoa ja hänen lyhyet kirjoituksensa ovat olleet ehdolla lukuisia kertoja muun muassa Nebula- ja Hugo-palkinnoille.

Bishop valittiin Georgian kirjailijoiden Hall of Fameen 2018.

## Lähteet
Galaxy Science Fiction

**Galaxy Science Fiction** on yhdysvaltalainen science fiction -lehti, jota julkaistiin vuosina 1950–1980. Lehden perusti Horace Leonard Gold ja siitä tuli yksi merkittävimmistä tieteiskirjallisuuteen keskittyneistä lehdistä. Lehdessä julkaistiin muun muassa Ray Bradburyn tarina *The Fireman*, jonka hän myöhemmin laajensi *[[Fahrenheit 451]]* -romaaniksi. *Galaxy Science Fiction* -lehteen ovat kirjoittaneet myös muun muassa Alfred Bester, Clifford D. Simak, Robert A. Heinlein, Isaac Asimov, Cordwainer Smith, Jack Vance, Harlan Ellison ja Robert Silverberg.

## Lähteet
Asimov’s Science Fiction

***Asimov's Science Fiction*** (1992 asti *Isaac Asimov's Science Fiction Magazine*) on yhdysvaltalainen science fiction -lehti, jota on julkaistu vuodesta 1977. Lehti on nimetty tieteiskirjailija Isaac Asimovin mukaan. Nykyisin lehti ilmestyy kuusi kertaa vuodessa.

Asimov's Science Fiction -lehdessä julkaistut tarinat ovat voittaneet lukuisia Locus-, Hugo- ja Nebula-palkintoja. Lehteen ovat kirjoittaneet muun muassa Asimov, John Varley, Roger Zelazny, Connie Willis, Greg Bear, Octavia E. Butler, Frederik Pohl, George R. R. Martin, Robert Silverberg, Orson Scott Card, Pat Murphy, Kim Stanley Robinson, Harlan Ellison, Ursula Le Guin, Joe Haldeman ja Greg Egan.

## Lähteet
Etelä-Korea kesäolympialaisissa 2020

**[[Etelä-Korea]]** osallistunee **[[Kesäolympialaiset 2020|Tokion kesäolympialaisiin 2020]]**. Eteläkorealaisurheilijat ovat saavuttaneet 24 paikkaa kuudessa lajissa (tilanne 11. syyskuuta 2019). 

## Mitalistit
*Ei mitalisteja*

## Joukkue

### Ammunta

Etelä-Korealla on vähintään 12 urheilijan edustus ammunnassa.

### Miehet

### Naiset

### Jousiammunta

Etelä-Korea on varmistanut paikan sekä miesten että naisten joukkuekilpailussa, joten se saa myös kolme urheilijaa yksilökilpailuihin.

### Nykyaikainen viisiottelu

Jun Woong-tae varmisti itselleen paikan olympialaisiin oltuaan vuoden 2019 MM-kilpailuissa kolmas.

### Purjehdus

Etelä-Korea on varmistanut paikan miesten Laserissa, kun Ha Jee-min oli vuoden 2018 MM-kilpailujen 22.

### Uimahypyt

Uimahypyissä Woo Ha-ram on varmistanut paikan miesten kolmen metrin ponnahduslaudassa ja 10 metrin kerroshypyissä

### Uinti

### Yleisurheilu

Yleisurheilussa eteläkorealaiset urheilijat ovat rikkoneet tulosrajan naisten maratonilla ja miesten 20 km kävelyssä.

;Juoksu- ja kävelylajit

## Lähteet
Laihalampi (Espoo)

**Laihalampi** on Uudellamaalla Espoossa Brobackan lähellä sijaitseva järvi. Virallisen kaupunginosajaon mukaan se sijaitsee Vanha-Nuuksion kaupunginosassa.
## Maantietoa
Laihalampi on 200 metriä pitkä, 100 metriä leveä, ja sen pinta-ala on 1,7 hehtaaria. Se on muodostunut kallioisen ylängön laaksoon, joka on eteläosastaan soistunut. Nuuksion Pitkäjärvi sijaitsee Laihalammen länsipuolella ja Bodomjärvi itäpuolella. Koillisessa sijaitsee muun muassa Sorlampi ja etelässä Hakjärvi. Laihalammen ja Pitkäjärven välissä puolestaan on selännettä, jonka korkeus merenpinnasta on noin 80 metriä. Järvessä ei ole kartan mukaan saaria. 
Järven rantaviivan pituus on 550 metriä.

## Luontoarvoja
Lampi on vesialueineen osa suurempaa luonnonsuojelualuetta. Laihalammen yhteyteen kuuluu lähes kahden hehtaarin laajuinen Lajalammen pähkinäpensaslehto, jossa kasvaa pähkinäpensaiden ohella muun muassa hiirenporrasta ja imikkää.

Laihalammessa on esiintynyt aurinkoahventa, joka on Suomessa haitallinen vieraslaji. Elokuussa 2025 lampea myrkytettiin ja lammesta poistettiin noin 20 kilogrammaa kuolleita kaloja. Aurinkoahventen ohella lammessa ei ennen myrkytystä esiintynyt muita kalalajeja kuin ruutanaa.

## Vesistösuhteet
Laihalampi sijaitsee Suomenlahden rannikkoalueessa (vesistöaluetunnus 81), jonka Mankinjoen valuma-alueeseen (81.057) lampi kuuluu. Lammesta alkaa pohjoiseen virtaava puro, joka laskee Nuuksion Pitkäjärveen. Järven vedenpinnan korkeus on 57 metriä mpy (N2000).

## Lähteet
Barnes

**Barnes** on muun muassa seuraavien henkilöiden sukunimi:

* Ashley Barnes (s. 1989), englantilainen jalkapalloilija
* Ben Barnes (s. 1981), brittiläinen näyttelijä
* Brian Barnes (1945–2019), brittiläinen golfaaja
* Brian James Barnes (1933–2017), papua-uusiguinealainen katolinen arkkipiispa
* Caron Barnes (s. 1961), suomalais-brittiläinen näyttelijä, laulaja ja malli
* Cayla Barnes (s. 1999), yhdysvaltalainen jääkiekkoilija
* Chris Barnes (s. 1967), yhdysvaltalainen death metal -laulaja
* Djuna Barnes (1892–1982), yhdysvaltalainen kirjailija
* George Barnes (1921–1977), yhdysvaltalainen jazzkitaristi
* George Barnes (1892–1953), yhdysvaltalainen elokuvaaja
* George Kelly Barnes, *Machine Gun Kelly* (1895–1954), yhdysvaltalainen rikollinen
* Giles Barnes (s. 1988), jamaikalainen jalkapalloilija
* Harrison Barnes (s. 1992), yhdysvaltalainen koripalloilija
* Harry Elmer Barnes (1889–1965), yhdysvaltalainen yhteiskuntatieteilijä ja historiantutkija
* Harvey Barnes (s. 1997), englantilainen jalkapalloilija
* Jennifer Lynn Barnes, yhdysvaltalainen kirjailija
* Jim Barnes (s. 1941), yhdysvaltalainen koripalloilija
* John Barnes (s. 1957), yhdysvaltalainen tieteiskirjailija
* John Barnes (s. 1963), jamaikalais-englantilainen jalkapalloilija ja valmentaja
* John Barnes (1929–2004), yhdysvaltalainen juoksija
* Jonathan Barnes (s. 1942), brittiläinen filosofi, kääntäjä ja antiikin historioitsija
* Julian Barnes (s. 1946), englantilainen kirjailija
* Lee Barnes (1906–1970), yhdysvaltalainen seiväshyppääjä ja olympiavoittaja
* Louise Barnes (s. 1974), eteläafrikkalainen näyttelijä ja ääninäyttelijä
* Maggie Barnes (1882–1998), yhdysvaltalainen maailman pitkäikäisimpiin kuulunut henkilö
* Mary Barnes (1923–2001), brittiläinen kuvataiteilija
* Matt Barnes (s. 1980), yhdysvaltalainen koripalloilija
* Michael Barnes (s. 1988), englantilainen jalkapalloilija
* Milton Barnes (1931–2001), kanadalainen säveltäjä, kapellimestari ja jazzrumpali
* Nicky Barnes (1933–2012), yhdysvaltalainen rikollinen ja huumekauppias
* Randy Barnes (s. 1966), yhdysvaltalainen kuulantyöntäjä
* Stuart Barnes, *Stu Barnes* (s. 1970), kanadalainen jääkiekkoilija ja valmentaja
* Thomas Barnes (1825–1874), englantilainen shakkimestari

## Kuvitteellisia henkilöitä

* Bucky Barnes, *James Buchanan Barnes*, Marvel Comicson *[[Kapteeni Amerikka]]* -sarjakuvissa

## Nimen muita merkityksiä

* Barnes & Noble, yhdysvaltalainen kirjakauppaketju
Igelträsk (Espoo)

**Igelträsk** on noin puolentoista hehtaarin laajuinen metsäjärvi pohjoisessa Espoossa. Virallisen kaupunginosajaon mukaan se sijaitsee Röylässä. Igelträskin läntinen naapurijärvi on Velskolan Pitkäjärvi, jonka pinta on noin kuusitoista metriä Igelträskiä alempana. Pitkäjärven ja Igelträskin välissä sijaitsee pieni metsälampi nimeltään Lillträsk. Etelässä lähimmät naapurijärvet ovat Sorvalampi ja Häkläjärvi.

## Lähteet
Gosling

**Gosling** on muun muassa seuraavien henkilöiden sukunimi:

* Dan Gosling (s. 1990), englantilainen jalkapalloilija
* James Gosling (s. 1955), kanadalainen ohjelmoija
* John Gosling, (1948–2023), brittiläinen kosketinsoittaja
* Julia Gosling (s. 2001), kanadalainen jääkiekkoilija
* Nicole Gosling (s. 2002), kanadalainen jääkiekkoilija
* Paula Gosling (s. 1939), yhdysvaltalais-brittiläinen rikoskirjailija
* Ryan Gosling (s. 1980), kanadalainen näyttelijä
* William Gosling (1896–1952), brittiläinen jalkapalloilija ja olympiavoittaja.
Oralampi

**Oralampi** on Uudellamaalla luoteisessa Espoossa Hankalahden lähellä sijaitseva järvi. Virallisen kaupunginosajaon mukaan se sijaitsee Siikajärvellä.

## Nimi
Oralammen nimi saattaa liittyä kaskeamiseen, kuten idempänä sijaitsevan Orajärven nimi.

## Maantietoa
Oralampi on 300 metriä pitkä, 150 metriä leveä, ja sen pinta-ala on 3,7 hehtaaria. Lampi on muodostunut mäkisen maaston painaumaan. Sitä ympäröivät mäet kohoavat noin 80 metriä merenpinnan yläpuolelle. Nuuksion Pitkäjärvi sijaitsee Oralammen itäpuolella ja Siikajärvi länsipuolella. Oralammen ja Siikajärven välissä sijaitsee Ahvilampi. Oralammen eteläinen naapurijärvi on Sahajärvi ja luoteessa on pinta-alaltaan vähäinen Paskalampi.
Järvessä ei ole kartan mukaan saaria. Järven rantaviivan pituus on 750 metriä  ja sen itärannassa sijaitsee vapaa-ajan asunto.

## Vesistösuhteet
Oralampi sijaitsee Suomenlahden rannikkoalueessa (vesistöaluetunnus 81), jonka Mankinjoen valuma-alueeseen (81.057) järvi kuuluu. Järven vedenpinnan korkeus on 64 metriä mpy (N2000). Sen pohjoisrannasta alkaa laskuoja Nuuksion Pitkäjärveen. Pitkäjärven pinta on noin 36 metriä Oralampea alempana.

## Lähteet
Kaunonahkahapero

**Kaunonahkahapero** (*Russula romellii*) on pääaasiallisesti lehdoissa kasvava haperolaji. Laji luokitellaan Suomessa elinvoimaiseksi. Sieni kasvaa elo-syyskuussa kuten useat muutkin sienet.

## Lähteet
*Laji.fi: Kaunonahkahapero (''Russula romellii'')
Thomas Simpson

**Thomas Simpson** (20. elokuuta 1710–14. toukokuuta 1761) oli englantilainen matemaatikko. Hänet tunnetaan Simpsonin säännön luomisesta.

## Lähteet

## Aiheesta muualla
* ''Essays on several curious and useful subjects, in speculative and mix'd mathematicks'' 
* ''Mathematical dissertations on a variety of physical and analytical subjects''
Veitikanoja

**Veitikanoja** on pieni Kemijoen sivujoki Rovaniemen kaupungin alueella. Veitikanojan valuma-alueen pinta-ala on noin 14,3&nbsp;km2.

Veitikanoja saa alkunsa Rovaniemen keskustan luoteispuolelta, Vennivaaran laki-alueelta. Se virtaa pääosin luonnontilaisten soiden ja metsien läpi etelää kohti, kunnes Mäntyvaaran raviradan lounaispuolella sen suunta kääntyy jyrkästi kohti kaakkoa ja oja virtaa Korkalovaaran eteläpuolitse kohti Kemijokea. Alajuoksullaan Veitikanoja virtaa rautatien ja Oijustien ali, kunnes laskee Veitikanlampeen Lampelan kaupunginosassa. Veitikanlammesta vedet päätyvät Harjulammen kautta Kemijokeen.

Merkittäviä Veitikanojan valuma-alueeseen kuuluvia avovesistöjä ovat Vaaranlampi, Ruokolampi sekä Pirttilampi. Sen valuma-alueeseen kuuluvat suurin osa Länsikankaan ja Korkalovaaran kaupunginosasta, osa Teollisuuskylästä sekä Lampelan kaupunginosa ja Rovaniemen rautatieasemaan liittyvät ratapiha-alueet kokonaisuudessaan.

Vuoden 2007 Rovaniemen keskustan seudun viheraluesuunnitelmassa sekä Veitikanoja että Veitikanlampi on katsottu luonnonarvoiltaan erityisen merkittäviksi alueiksi. Veitikanojan metsikköinen varsi muodostaa tärkeän ekologisen käytävän Harjulammelta kaupunkia ympäröiviin metsiin ja soille.

Huhtikuussa 2013 paikallisesta lämpökeskuksesta pääsi Veitikanojaan pieni öljypäästö Maaliskuun 2024 lopulla Lapin pelastuslaitos kertoi ojaan päätyneen huomattava määrä öljyä. Päästön eteneminen Kemijokeen onnistuttiin kuitenkin estämään. Päästöä tutkitaan törkeänä ympäristön turmelemisena.

## Lähteet
Virpiniemen rullaluistelumaraton

**Virpiniemen rullaluistelumaraton** oli usean vuoden ajan ainoa Pohjois-Suomessa järjestettävä rullaluistelumaraton. 

Hyvän rullaluistelureitin vuoksi Oulun Virpiniemessä on järjestetty SM-rullaluistelumaraton jo viisi kertaa. Ennen Virpiniemeen siirtymistä maraton järjestettiin Nallikarin rullaluistelumaratonin nimellä vuosina 2002–2012. Maratonin järjestää pohjoisen alueen ainoa pika- ja rullaluistelun erikoisseura Oulun Tarmo. Koronapandemian vuoksi vuoden 2020 rullaluistelumaraton jäi luistelematta. Seuraavan vuoden 2021 Virpiniemen rullaluistelumaraton siirtyi järjestettäväksi Kaakkurin liikuntamaahan, joten Virpinimen rullaluistelumaratonin toiminta-ajaksi jäivät vuodet 2013–2019. Iinatin rullaluistelumaraton jatkaa rullaluistelumaratonperinteitä Oulun seudulla.

Taulukoissa tummennettuna järjestävän seuran Oulun Tarmon edustajat.
## Rullaluistelumaratonin (42 km ) nopeimpia vuosittain

## Sauvarullaluistelumaratonin (42 km ) nopeimpia vuosittain
Nokkoshapero

**Nokkoshapero** (*Russula urens*) on haperolaji. Se on keskikokoinen ja vihreä ja sitä esiintyy tiettävästi Länsi-Euroopassa. Sitä ei tiedetä esiintyvän Suomessa.

## Lähteet
* Russula urens Mycobank.org
Elizabeth Ann Scarborough

**Elizabeth Ann Scarborough** (s. 23. maaliskuuta 1947 Kansas City, Kansas, Yhdysvallat) on yhdysvaltalainen tieteis- ja fantasiakirjailija.

Scarborough on julkaissut yli 40 romaania, joista useat yhteistyössä Anne McCaffreyn kanssa. Hänen teoksensa luetaan yleensä fantasiakirjoiksi, mutta ne ylittävät usein lajityyppien rajat ja niitä on vaikea lokereida esimerkiksi fantasia- tai tieteiskirjaksi. Scarborough'n teoksiin kuuluvat muun muassa *Songs from the Seashell Archives* -sarja ja McCaffreyn kanssa kirjoitetut *Petaybee*- ja *Acorna*-sarjat. Scarborough'n merkittävin yksittäinen romaani on tieteiskirja *The Healer's War* (1988), joka kertoo Vietnamissa palvelevasta sairaanhoitajasta. Kirja on saanut vaikutteita Scarborough'n omista kokemuksista, sillä hän on koulutukseltaan sairaanhoitaja ja hän palveli Yhdysvaltain armeijassa sairaanhoitajana Vietnamin sodassa Đà Nẵngissa. *The Healer's War* palkittiin parhaan romaanin Nebula-palkinnolla.

## Lähteet
Georgia (kirjaintyyppi)

**Georgia** on Matthew Carterin suunnittelema kirjaintyyppi. Microsoft julkaisi sen vuonna 1996 osana Microsoft Core Fonts for the Web -projektiaan. Georgia on suunniteltu alun perin näyttöpäätteitä varten, ja se säilyy helppolukuisena myös pienellä pistekoolla, mutta on samalla tyylikäs ja persoonallinen kirjaintyyppi. Fontin vihjeistyksen on tehnyt Tom Rickner.

Monotype Imaging, The Font Bureau ja Matthew Carter tekivät Georgia-kirjainperheeseen merkittävän päivityksen vuonna 2011, kun kirjaintyyppi muunnettiin OpenType-formaattiin. Alkuperäisessä kirjaintyypissä oli neljä leikkausta: normaali, kursiivi, lihava ja lihava kursiivi. Georgia Prossa on sen sijaan kapeat versiot mukaan lukien 20 leikkausta sekä lisäksi typografisia erikoisominaisuuksia, kuten aidot kapiteelikirjaimet, ligatuurit ja gemenanumerot.

## Lähteet
Säämiskäkolibri

**Säämiskäkolibri** (*Leucippus fallax*) on kolibreihin kuuluva lintulaji. Lajia tavataan Etelä-Amerikan pohjoisosista.

## Koko ja ulkonäkö
Säämiskäkolibri kasvaa noin 9 cm pitkäksi. Päästään säämiskäkolibri on väriltään ruskea, ja selkä, siivet ja pyrstö ovat ruskehtavan vihreät. Pyrstön kärjet ovat valkoiset. Silmää ympäröi ohut valkoinen rengas. Säämiskäkolibrin kurkku ja rinta ovat punertavat, ja väritys vaalenee vatsaa kohden valkoiseksi. Nokka on pitkä ja musta.

## Levinneisyys ja elinympäristö
Säämiskäkolibri elää Kolumbian, Venezuelan ja Ranskan Guayanan pohjoisosissa. Sen elinympäristöä ovat sateisina kuukausina kuivat pensaikkomaat ja tiheät kuivat metsät. Kuivina kausina sitä tavataan mangrovemetsistä. Säämiskäkolibrit elävät yleensä yksittäin. Linnun ravintoa ovat kukkien mesi ja lisäksi *[[Armatocereus]]*-kaktusten hedelmät ja lentävät hyönteiset. Lajin pesimäkausi kestää toukokuulta marraskuulle.

## Lähteet
Auralisointi

**Auralisointi** on menetelmä, jolla simuloidaan ja mallinnetaan äänikenttää virtuaalitilassa. Sitä hyödynnetään määrittelemään rakennusten, konserttisalien ja julkisten tilojen ääniympäristöjä sekä luomaan yhtenäisiä ääniympäristöjä immersiivisissä virtuaalijärjestelmissä.

## Historia

Englanniksi termiä "auralization" käytti ensimmäisenä Kleiner et al. artikkelissaan, joka julkaistiin AES:n lehdessä vuonna 1991.

Laskentatehon kasvaminen mahdollisti ensimmäisen akustiikan mallinnusohjelmiston kehittämisen 1960-luvun lopulla.

## Perusteet

Auralisointeja hyödynnetään ohjelmistoissa, jotka käsittelevät virtuaalisia akustiikkamalleja. Ohjelmistot konvoloivat tai miksaavat "kuivana" (tai kaiuttomassa huoneessa) nauhoitettuja äänitteitä mallinnetun tilan impulssivasteen kanssa.
Impulssivasteen h(t) määrittämisen jälkeen äänilähteen s(t) simulointi kohdeympäristössä saadaan konvoluutiolla:

r(t) = h(t) * s(t).

Tuloksena saatu ääni r(t) kuullaan kuin äänilähde olisi soinut kyseisessä ympäristössä.

## Binauraalisuus

Realistiseen auralisointiin vaaditaan ihmiskuulon emulointia. Erityisen tärkeää emulaatiolle on korvien sijainti ja orientaatio suhteessa virtuaalisten äänilähteiden sijainteihin. Jotta simuloitu ääni kuulostaisi uskottavalta, tilaimpulssivasteiden nauhoittamiseen voidaan hyödyntää keinopäätä, jonka korviin on asennettu mikrofonit. Vaihtoehtoisesti voidaan käyttää mikrofonihilaa, muuntaa signaali Ambisonics-formaattiin ja myöhemmin miksata binauraaliseksi signaaliksi.

Pään siirtofunktioilla (HRTF, engl. *Head Related Transfer Function*) voidaan yksinkertaistaa ylläolevaa prosessia. Tällöin voidaan käyttää joko mitattua tai simuloitua monoauraalista impulssivastetta, joka konvoloidaan halutun äänisignaalin kanssa. Äänikokemusta koostettaessa tulossignaaliin konvoloidaan myös pään asentoa vastaava HRTF, jolloin ääni kuulostaa tulevan halutusta tulosuunnasta.

## Katso myös
*Konvoluutiokaiku
*Jälkikaiunta

## Lähteet
In the Bleak Midwinter

**In the Bleak Midwinter** on joissakin äänestyksissä jopa maailman parhaaksi valittu perinteinen joululaulu, joka perustuu englantilaisen runoilijan Christina Rossettin tekstiin vuodelta 1872. Teksti julkaistiin lauluna ensimmäistä kertaa vuonna 1906, Gustav Holstin säveltämällä melodialla. Harold Darken säveltämä versio on vuodelta 1911. Vuonna 2008 se äänestettiin Isossa-Britanniassa kaikkien aikojen parhaaksi joululauluksi Darken sävelmään liittyneenä. Laulusta on myös suomenkielinen käännös Ruotsin kirkon virsikirjassa, virsi  428 ”Aikaan keskitalven saapui myrskysää”*.* Virren suomennos on Anna-Mari Kaskisen*.*Virren teksti on 4-säkeistöinen, englanninkielisen tekstin 4. säkeistö on jäänyt pois.

## Sanat

Laulussa on alun perin ollut viisi säkeistöä, joista kolmas säkeistö on jätetty pois useimmista nuottikirjoista.

Rossettin laulu kuvaa joulun tapahtumia vastakohtia käyttäen. 1. säkeistöä voidaan nimittää *[[Inkulturaatio|inkulturaatioksi]]*, alkuperäisten tapahtumien siirtämiseksi uuteen ympäristöön, talviseen Pohjois-Eurooppaan, suorasanaisesti käännettynä "Kolean keskitalven aikaan / pakkasviima valitti, / maa oli kova kuin rauta, / vesi kuin kivi, / oli satanut lunta, lumen päälle, lunta, lunta, / kolean keskitalven aikaan, / kauan sitten”. Anna-Mari Kaskisen kääntämänäː ”Aikaan keskitalven saapui myrskysää, Maan jo lumi peitti, meret kattoi jää”. 

## Sävelmä
Laulun eniten käytetty sävelmä on tunnetun englantilaisen säveltäjän Gustav Holstin sävellys vuodelta 1906. Erikoista on, että Rossettin runossa on säkeissä eri määrä tavuja, joten sitä ei liene alun perin tarkoitettu lauluksi. Useimmissa käännöksissä, niin myös suomennoksessa on kuitenkin säännöllinen runomitta. Holstin sävelmä kuitenkin antaa myöten siten, että Rossettin tekstin laulaminen on mahdollista.

Holst tunnetaan myös klassisen musiikin säveltäjänä. Hänen isänsä oli ruotsalainen, äiti englantilainen. Hänen isoisänsä oli kotoisin Latviasta, säveltäjä Gustavus von Holst. Hän vaikutti Englannissa säveltäjänä ja kapellimestarina. Alun perin hän oli maalaiskanttori ja kuoronjohtaja, mutta tuli eräällä operetillaan niin kuuluisaksi, että ovet sävellysopintoihin aukesivat. Holstista tuli huomattava sinfonikko, jonka tunnetuinta teosta ”Planeetat” vuosilta 1913–1917 esitetään yhä. Hän toimi säveltäjä Vaughan WIlliamsin työtoverina *English Hymnal* -kokoelman toimittamisessa. Williams pyysi Holstia säveltämään kolme tekstiä, ja yksi niistä oli Rossettin laulu. Se julkaisiin *English Hymnal* -kokoelmasa nimellä "Cranham".

## Lähteet

## Aiheesta muualla
In the Bleak Midwinter for SATB
In the Bleak Midwinter for SATB (Harold Darke setting)
Julia Jakob

**Julia Jakob** (o.s. **Gross**, s. 15. huhtikuuta 1991 Richterswil, Sveitsi) on sveitsiläinen suunnistaja. Hän on saavuttanut kultaa suunnistuksen MM-viestissä Latviassa 2018 ja hopeaa Norjassa 2019. EM-kilpailuista hänellä on kaksi kultaa ja kaksi pronssia sekä juniorien MM-kilpailuista yksi kulta. Jakobin seura on ruotsalainen Stora Tuna OK, jossa hän voitti Venlojen viestin 2018.

## Lähteet

## Aiheesta muualla
* http://runners.worldofo.com/juliajakob.html
Idänkäärmeenpää

**Idänkäärmeenpää** (*Channa argus argus*) on suvussa *[[Channa]]* lajin Channa argus alalaji. Se elää Kiinassa ja Koreassa.  Laji on istutettu Japaniin 1900-luvun alussa. Idänkäärmeenpäätä tavataan myös Nigeriassa Afrikassa ja Thaimaassa. 2000-luvun alussa sitä tavattiin myös Yhdysvalloissa, mihin se on ilmeisesti levinnyt ruokakaloiksi kasvatetuista yksilöistä.  

## Lähteet
* CABI.org
Katolinen kirkko Panamassa

**Katolinen kirkko [[Panama]]ssa** toimii osana maailmanlaajuista katolista kirkkoa paavin ja hänen kuuriansa hengellisessä ohjauksessa.

## Organisaatio ja jäsenmäärä
Katolinen kirkko Panamassa on jakautunut kahdeksaan hallinnolliseen yksikköön, joista yksi on arkkihiippakunta, viisi tavallisia hiippakuntia, yksi alueprelatuuri ja yksi apostolinen vikariaatti. Näihin kuului vuoden 2015 lopussa 194 seurakuntaa. Tuolloin katolisia oli maassa kirkon omien tilastojen mukaan noin 3 629 000, 88,6% väestöstä.

## Lähteet
Katolinen kirkko Virossa

**Katolinen kirkko [[Viro]]ssa**  toimii osana maailmanlaajuista katolista kirkkoa paavin ja hänen kuuriansa hengellisessä ohjauksessa.

## Organisaatio ja jäsenmäärä
Katolinen kirkko Virossa muodostaa hallinnollisesti apostolisen administraation, johon kuului vuoden 2016 lopussa yhteensä 9 seurakuntaa. Tuolloin katolisia oli maassa noin 6 000, 0,5% väestöstä.

## Kirkkorakennuksia
*Kolmikätisen Jumalanäidin kirkko (Tallinna)

## Lähteet

## Aiheesta muualla
* Katolisen kirkon Virossa kotisivut
Tato

**Tato** (k. 510) oli langobardien varhainen kuningas. Hän oli Lethingien suvun viimeinen kuningas. Origo Gentis Langobardorum -teoksen mukaan Taton murhasi hänen veljenpoikansa Wacho, joka nousi uudeksi kuninkaaksi.

## Lähteet
John Chayka

**John Chayka** (s. 9. kesäkuuta 1989 Ontario) on entinen NHL-seura Arizona Coyotesin general manager. Tullessaan GM:n tehtävään toukokuussa 2016 26-vuotiaan hän oli liigan historian nuorin GM ja jo ennen tätä hän oli toiminut GM:n apulaisena. Ennen liittymistä Coyotesin organisaation Chayka toimi Stahletes analyysiyhtiössä. Heinäkuussa 2020 Arizona Coyotes tiedotti Chaykan irtisanoutuvan tehtävästään.

## Lähteet
Nils Lund

**Nils Magnus Lund** (13. joulukuuta 1915 Kuopio – 30. huhtikuuta 1989 Wien) oli suomalainen useissa kansainvälisissä tiedotustehtävissä työskennellyt toimittaja.

Nils Lundin vanhemmat olivat pormestari Karl Arne Lund ja Märtha Lilian Torsell. Lund tuli ylioppilaaksi 1933 ja valmistui filosofian maisteriksi 1939. Hän oli valmistuttuaan toimittaja Hangossa 1943 ja Suomen tietotoimistossa 1945 sekä sodan jälkeen Suomen tietotoimiston Tukholman kirjeenvaihtaja 1945–1950, Suomen suurlähetystön sanomalehti- ja kulttuuriavustaja Pariisissa 1950–1958, Unescon lehdistöpäällikkö 1959–1964, FAO:n tiedotusosaston erityistehtävissä Roomassa 1964, IAEA:n tiedotuspäällikkö 1965–1969 ja U Thantin nimittämänä YK:n Kreikkaa, Turkkia, Kyprosta ja Israelia palvelevan tiedotuskeskuksen päällikkö Ateenassa 1969–1976.

## Lähteet
Ein Hod

**Ein Hod** () on taiteilijakylä Israelin Haifan hallintoalueella Karmelvuorella. Sen asukasluku oli vuoden 2017 lopussa 622.

## Maantiede

Ein Hod sijaitsee Israelin pohjoisosassa Karmelvuorella jonkin matkan päässä Atlitista itään ja Haifan kaupungista etelään.

## Historia

Nykyisen kylän paikalla on ollut asutusta jo aikaisemmin. Arkeologisissa kaivauksissa on löydetty aineistoa esimerkiksi Rooman valtakunnan ja Bysantin valtakunnan kausilta, sekä ristiretkien ajoilta. Ranskalaiset sotilaat lomailivat alueella Napoleonin sotaretkellä alueelle vuonna 1799. Ennen Israelin itsenäisyyssotaa paikalla sijaitsi arabien asuttama kylä nimeltä *Ayn al-Hawd*, jonka asukkaat pakenivat sodan yhteydessä.

Nykyinen Ein Hod perustettiin vuonna 1953. Aloitteen taiteilijakylän perustamisesta teki taidemaalari Marcel Janco. Paikalle saapui myös muita taiteilijoita ja heidän ensimmäinen sukupolvensa asui pitkään paikalla keskenään. Sittemmin kylän asukkaiksi on otettu myös nuorempia taiteilijoita. Nykyisin kylässä on esimerkiksi useita työpajoja, joissa tehdään keramiikkaa, litografiaa ja kudontaa. Paikalla on myös useita taidegallerioita ja ulkoilma-amfiteatteri. Kylässä järhestetään edellä mainittuihin liittyen monia kursseja ja seminaareja. Monet paikalliset taiteilijat avaavat omat talonsa näyttelyinä yleisölle kesäkuukausien ajaksi.

## Väestö
Ein Hodin asukasluku oli vuoden 2017 lopussa 622. 1990-luvun puolivälissä vastaava lukema oli 291 ja vuonna 2002 437.

## Lähteet

## Aiheesta muualla
Sleepaway Camp III: Teenage Wasteland

**Sleepaway Camp III: Teenage Wasteland** on yhdysvaltalainen kauhuelokuva vuodelta 1989. Elokuva jatkaa huumoriteemaa edeltäjänsä tapaan. Elokuvassa nähdään jälleen kerran Pamela Springsteen.

## Juoni
Elokuvan alussa paikallinen teini-ikäinen tyttö on matkalla kesäleirille, mutta pian Angela Baker ajaa hänen ylitseen roska-autolla. Baker valepukeutuu tytöksi ja lähtee kesäleirille, jonka aikana uudet leiriläiset alkavat kadota, ja tappajaksi paljastuu jälleen kerran Angela Baker.

## Tuotanto
Elokuva oli tehty paljon halvemmin kuin edeltäjänsä. Elokuvasarjan osat 2 ja 3 kuvattiin 6 viikossa.

## Näyttelijät

## Lähteet